1.לפני ערעור על החלטת הוועדה הרפואית לעררים (נפגעי עבודה) מיום 16.7.14 אשר קבעה למערער נכות זמנית בשיעור 20% לתקופה שמיום 25.8.13 עד ליום 30.9.13, נכות זמנית בשיעור 10% לתקופה שמיום 1.10.13 עד ליום 30.11.13 ונכות צמיתה בשיעור 0% החל מיום 1.12.13 (להלן: "הוועדה").
2.המערער הגיש תביעה לקביעת דרגת נכות מעבודה ולתשלום תגמול נכות בגין פגיעה מיום 23.6.13, אשר הוכרה כ"תאונת עבודה" (להלן: "התאונה").
3.ועדה רפואית מדרג ראשון אשר התכנסה לדון בעניינו של המערער ביום 29.1.14 קבעה כי לא נותרה למערער נכות בגין התאונה ובהתאם, קבעה למערער נכות צמיתה בשיעור 0% החל מיום 25.8.13.
4.על החלטת הוועדה הרפואית מדרג ראשון הגיש המערער ערר לוועדה הרפואית לעררים.
5.הוועדה הרפואית לעררים אשר התכנסה לדון בעררו של המערער ביום 16.7.14, דחתה את הערר וקבעה למערער נכויות זמניות לתקופה שמיום 25.8.13 ועד ליום 30.11.13 ונכות צמיתה בשיעור 0% החל מיום 1.12.13.